<classify> WAKALA wa Usajili Ufilisi na Udhamini RITA, imesajili vyeti 863 vya watoto wa kuasili baada ya watu mbalimbali kupeleka maombi ya kutaka kusajili cheti cha kuasili mtoto.Ofisa Mtendaji Mkuu wa RITA, Emmy Hudson alisema hayo kwenye maadhimisho ya sikukuu ya wakulima nane nane yaliyofanyika mkoani Simiyu.Alisema sheria ya mtoto Na. 21 ya mwaka 2009 imeweka utaratibu kisheria ili kuweza kusaidia watu wanaotaka kusaili watoto.Kuasili mtoto maana yake ni utaratibu wa kumpatia mtoto aliyekosa mazingira ya kifamilia kupata matunzo ya kudumu ya kifamilia, alisema.Hivyo aliiasa jamii kuzingatia kusajili vyeti hivyo kisheria kwani katika jamii yakitanzania wapo watoto wanaokulia katika vituo vya kulelea watoto yatima ama kwa sababu wazazi wao hufariki, hawajulikana walipo au hawana uwezo wa kuwapatia mafunzo.Kwa upande mwingine alisema wapo watu wazima ambao wana shauku ya kuwa na mtoto hata wa kuasili kutokana na sababu mbalimbali.Alisema ili kufanya usajili huo wa cheti cha kuasili mtoto kisheria katika ofisi za RITA, muombaji anapaswa kuwasilisha nakala ya uamuzi kutoka mahakama kuu, pia cheti cha kuzaliwa cha mtoto aliyeasiliwa.Alifafanua kuwa endapo mtu atasajili cheti hicho, sheria itamchukulia kuwa ni sawa na mzazi husika hivyo itasaidia kupunguza wimbi la watoto wa mitaani.Pia serikali itapata takwimu sahihi ya wananchi wake katika kupanga mipango mbalimbali ya kimaendeleo katika jamii kama vile elimu.  <topic>: KITAIFA 